- 7 - Kannadig Montroulez - Miz Here 2006  Kuitaet ganeomp Plasenn Sant Dominik, setu ni o pourmen a-hed ar Jarlo. Jardinoù ha berjezoù a yoa a beb tu dar rivier gwechall: jardin ha berjez ar gouent en tu-mañ ha jardin ha berjez ar Prioldi en tu all a-geñver. Nedo ket Ru Bariz choazh dan ampoent.  Ale ar Boan-Benn gant ar poulloù-kannañ pe lennoù a voe digoret e 1857 pa roas Minister ar Brezel ul lodenn eus batisoù ha tachennoù ar gouent da gêr Vontroulez.  Eus a belech e teu ano an ale emit-hu? Gwechall, e teue Montrouleziz e-leizh da chapel ar gouent da bidiñ Sant Avertin da lamet o foan-benn dizwarnezho, rak ur sant diboanier eo Sant Avertin.  Setu ma anvad ar blasenn a yoa e-kichen ar chapel da neuze Plasenn ar Boan-Benn. Imaj ar sant a challer gwelet choazh en iliz Sant Melani. Un imaj all anezha˜n, eus ar XVIvet kantved, a yoa ivez er chapel a-dre˜nv g iliz Sant Vazhe. E muze eskopti Kerne e Kemper emañ-eñ bremañ.  E 1843 e savad, hed-ha-hed an ale, ur skol kentañ derez evit ar baotred, ur skolaj, ur skol kentañ derez evit ar merched hag ur skol evit ar baotred hag ar merched bihan.  Ur pont dreist ar Jarlo a savad ivez e 1845 evit mont da bakañ Ru Bariz.  Lez-varn Vontroulez eo deuet ar skolaj da vezañ e 1894.  Devet e voe skol ar baotred hag ar merched bihan gant an tan-gwall e 1981. Ti ar Re Gozh zo en he flas bremañ.  E 1906 e savad bainioù o anv Les  Bains Modernes war ribl ar Jarlo evit kemeret plas ar re a yoa kentoch e lech memañ ar sinema Le Rialto bremañ. Les Bains Modernes a zeuas da vezañ les Bains-Douches e 1934 betek 1986 ma voent serret.  E penn all Ale ar Boan-Benn, en tu all da Hent Pariz, emañ Ar Sechoreg e-lech ma veze lakaet an dilhad nevez kannet da sechiñ.